Es were ein wunneklichú zit
Es were ein wunneklichú zit·
der nv bi frúnden moͤhte sin·
wan siht an mir wol ane strit·
dc ich von der gescheiden bin·
die ich erkos fúr ellú wib·
ir schoͤner lip·
der wart ze sorgen mir geborn·
den ǒgen min mvͤs dike schaden dc si so rehte habent erkorn·

Wer si mir vs der mâsse niht·
so wurde es vmb dc scheiden rat·
wan es mir also niht beschiht·
als si mir gelobet hat·
ǒch sol si min vergessen niet·
wan do ich von ir schiet·
vnd ich si ivngest ane sach·
ze froͤiden mvͤse ich urlup nemen dc mir davor e nie geschach·

Deutsche Philologie
Deutschland
12. Jahrhundert
Mittelhochdeutsch
Versdichtung
Codex Manesse